每次一個人落銅鑼灣，就會黎登龍街食拉麵，成條街的拉麵已經食勻哂，只有豚王同呢問霸嗎拉麵會返兜。辛辣炙燒豚肉味玉拉麵見到[炙燒][辛辣]呢兩個關鍵詞，就即刻覺得好好食xd舊豚肉勁正，夠肥又唔會好膩，炙燒過後有陣BBQ味好鬼香。隻溏心蛋就普通啦，同其他拉麵店比麻麻地，但食拉麵唔加隻蛋好似唔夠滿足咁，所以次次都會加。湯底都幾好，夠濃得黎唔笠口，唔會好似豚王咁越食越杰。通常中辣對我黎講算係啱啱好，但試過一次特別辣，食到係咁擤鼻涕…